ΠΡΟΣ ΤΟ ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ

Κοινές προτάσεις του κλάδου ΠΕ06 για την αναβάθμιση του μαθήματος της Αγγλικής Γλώσσας στο δημόσιο σχολείο με ιδιαίτερη έμφαση στο Λύκειο 

Α. Γενικά για το μάθημα της Αγγλικής Γλώσσας

· Υποχρεωτική 12ετή διδασκαλία από την Α’ Δημοτικού έως και τη Γ’ Λυκείου (ΓΕΛ ‒ ΕΠΑΛ). 

· Ενιαίο, συνεχές Πρόγραμμα Σπουδών με συνεκτική και ολοκληρωμένη αντιμετώπιση του μαθήματος.

· Αύξηση των ωρών διδασκαλίας σε 3-4 ώρες την εβδομάδα στη Β’/θμια εκπ/ση για κατάκτηση υψηλών επιπέδων γλωσσομάθειας: Β2/Β2+ στο Γυμνάσιο, Γ1+/Γ2- στο Λύκειο (ΓΕΛ – ΕΠΑΛ). 
· Αύξηση των ωρών διδασκαλίας σε 2 ώρες την εβδομάδα στην Α΄ & Β΄ Δημοτικού για επίτευξη των στόχων του ΠΕΑΠ.

· Σύνδεση με το ΚΠγ – πιστοποίηση γλωσσομάθειας μέσα στο σχολείο.

· Καταγραφή στο Απολυτήριο Γυμνασίου και Λυκείου (ΓΕΛ – ΕΠΑΛ) του επιπέδου γλωσσομάθειας που έχει κατακτηθεί και ενδεχομένως πιστοποιηθεί μέσω του ΚΠγ. 
· Ανανέωση του διδακτικού υλικού για όλες τις τάξεις με τη συγγραφή νέων βιβλίων και ψηφιακού υλικού.
· Επαναφορά και αναβάθμιση της ενδοσχολικής γραπτής εξέτασης του μαθήματος στο Γυμνάσιο & στο Λύκειο.

· Δημιουργία οργανικών θέσεων ΠΕ06 στην Ειδική Αγωγή.

Β. Ειδικά για το μάθημα της Αγγλικής Γλώσσας στο Λύκειο (ΓΕΛ – ΕΠΑΛ)
· Επαναφορά της υποχρεωτικότητας της διδασκαλίας της αγγλικής γλώσσας στα ΓΕΛ για όλους τους μαθητές.
· Επαναφορά της διδασκαλίας του μαθήματος στη Γ’ τάξη ΓΕΛ (Ημερήσιου & Εσπερινού) ως μαθήματος Γενικής Παιδείας.

· Αύξηση των ωρών διδασκαλίας στα ΕΠΑΛ ως μαθήματος Γενικής Παιδείας («Γενικά Αγγλικά»). 

· Διδασκαλία ειδικών Αγγλικών στα ΕΠΑΛ ως μαθήματος Τομέα στη Β’ τάξη («Επαγγελματικά Αγγλικά I») και ως μαθήματος Ειδικότητας στη Γ’ τάξη («Επαγγελματικά Αγγλικά II»).

· Εφαρμογή εξειδικευμένου προγράμματος για την προετοιμασία της εξέτασης του Ειδικού Μαθήματος στη Γ’ τάξη ΓΕΛ & ΕΠΑΛ. Δημιουργία ειδικών τμημάτων προετοιμασίας, ανεξάρτητα του αριθμού συμμετεχόντων.

· Εκπόνηση νέων Προγραμμάτων Σπουδών (επίπεδο Γ ΚΕΠΑ) και συγγραφή σύγχρονου διδακτικού υλικού.

